謝芊彤自2010年起已經有同妹妹謝芊蕾一齊錄製《選擇》並擺上youtube。2011年，謝芊彤因為喺明報嘅報導中睇到一篇新聞講述南京一位「望女成龍」嘅阿媽，喺考試前一日逼12歲嘅女做大量數學題，個女唔肯，憤而寫低一首題為《媽媽，我壓力好大》嘅詩，佢睇咗呢篇新聞之後，將個女仔首詩改寫成一首歌，並同阿妹謝芊蕾將呢首歌錄製後放上youtube。